ID-DEĊIŻJONI TAL-KUMMISSJONI
tat-30 ta' Dicembru 2004
li temenda d-Deċiżjoni tal-Kummissjoni 95/388/KE fir-rigward ta' l-aġġornament taċ-ċertfikati mudell tas-saħħa għall-kummerċ intra-Komunitarju fis-semen, l-ova u l-embrijuni ta' l-ispeċi ovina u kaprina
(innotifikata fid-dokument bin-numru C(2004) 5544)
(Test b'relevanza għaż-ŻEE)
(2005/43/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 (1) li tistabbilixxi r-rekwiżiti tas-saħħa ta' l-annimali li jirregolaw il-kummerċ u l-importazzjoni fil-Komunità ta' annimali, semen, ova u embrijuni li mhumiex soġġetti għar-rekwiżiti tas-saħħa ta' l-annimali stabbiliti fir-regoli speċifiċi tal-Komunità msemmija fl-Anness A (I) tad-Direttiva 90/425/KEE u b'mod partikolari r-raba' indent ta' l-Artikolu 11 (2) u t-tielet indent ta' Artikolu 11 (3) ta' din,
Billi:
(1)
Id-Direttiva 92/65/KEE tistabbilixxi r-rekwiżiti tas-saħħa ta' l-annimali li jirregolaw il-kummerċ fis-semen, l-ova u l-embrijoni ta' l-ispeċi ovini u kaprini.
(2)
Id-Deċiżjoni tal-Kummissjoni 95/388/KEE tistabbilixxi ċ-certifikat kampjun applikabbli għal kummerċ ta' dan it-tip.
(3)
Ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistabbilixxi regoli għall-prevenzjoni, kontroll u eradikazzjoni ta' ċerti enċefalopatiji sponġiformi li jittieħdu (2) issa jipprovdi l-bażi legali għall-miżuri kollha marbuta mat-TSEs fl-annimali. Ir-Regolament tal-Kummissjoni (KE) Nr 1492/2004 (3) emenda r-Regolament 999/2001 biex jiċċara r-rekwiżiti speċifiċi marbuta mat-TSE għall-kummerċ fis-semen, l-ova u l-embrijoni ta' l-ispeċi ovina u kaprina u biex jipprovdi derogi għas-semen u l-embrijoni minn annimali ta' ċerti ġenotipi.
(4)
Jeħtieġ għalhekk li ċ-ċertifikati mudell dwar is-saħħa ta' l-annimali fl-Annessi I u II tad-Deċiżjoni 95/388/KEE jiġu allinejati mar-regoli aġġornati.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
1. L-Anness I tad-Deċiżjoni 95/388/KEE jinbidel bit-test fl-Anness I ta' din id-Deċiżjoni.
2. L-Anness II tad-Deċiżjoni 95/388/KEE jinbidel bit-test fl-Anness II ta' din id-Deċiżjoni.
Artikolu 2
Din id-Deċiżjoni għandha tapplika mill-1 ta' Jannar 2005.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, fit-30 ta' Dicembru 2004.